चंडीगढ़। चंडीगढ़ में प्रशासन ने शराब के ठेकों को बचाने के लिए रास्ता निकाल ही लिया। जिस कमेटी को शराब ठेके खोलने और स्टेट हाईवे के मामले में सिफारिशें देने के लिए कहा था उसने अपनी सिफारिशें सीनियर ऑफिसर्स के पास भेज दी हैं। कमेटी ने स्टेट हाईवे को लेकर जो नोटिफिकेशन पहले प्रशासन ने की थी उसको डिनोटिफाई करने की सिफारिश दी है।
इसमें स्टेट हाईवे डिस्ट्रिक्ट मेजर रोड बन जाएंगे। अब इन सिफारिशों को प्रशासक वीपी सिंह बदनोर के पास फाइनल अप्रूवल के लिए भेजा जाएगा। ये सिर्फ औपचारिकता ही है क्योंकि शुरू से ही प्रशासन ने ठेकों को बचाने के लिए स्टेट हाईवे को डिनोटिफाई करने को लेकर ही तैयारी की थी।
प्रशासन के इस स्टेप से करीब 77 ठेके जो स्टेट हाईवे के आसपास आ रहे थे वे बच जाएंगे। चंडीगढ़ में करीब 100 शराब के ठेके हैं जिनको 48 ग्रुप्स के हिसाब से अलॉट किया गया था। ठेकों से करीब 250 करोड़ रुपए का रेवेन्यू हर साल प्रशासन को मिलता है। सेक्रेटरी एक्साइज कम होम सेक्रेटरी अनुराग अग्रवाल ने कहा कि कमेटी की सिफारिश उनके पास पहुंच गई है। जिसको अप्रूवल के लिए रखा जाएगा।
ठेकांे को हाईवे से बचाने के लिए अफसरों का बाईपास
दिल्ली-अंबाला नेशनल हाईवे, ट्रिब्यून चौक से सीधे सेक्टर-21/22/34/35 का चौक (पिकाडली चौक) तक, यहां से लेफ्ट टर्न, सेक्टर-34/35 की डिवाइडिंग रोड से होते हुए सीधे सेक्टर-43/44/51/52 तक यहां से राइट की तरफ सीधे।
एनएच के आसपास के 12 ठेके होंगे बंद
नेशनल हाईवे जो चंडीगढ़ से होकर निकलता है उसको प्रशासन कुछ नहीं कर सकता है। इसके चलते इसके दोनों तरफ 500-500 मीटर के दायरे में कुल 12 ठेके ऐसे हैं जो बंद हो जाएंगे।
ये ठेके होंगे बंद...
रायपुरखुर्द, हल्लोमाजरा, सेक्टर-20, सेक्टर-21, सेक्टर-22, सेक्टर-35, सेक्टर-34, सेक्टर-44, सेक्टर-41, बढेहड़ी, पलसोरा की तरफ अौर सेक्टर-52 (आईएसबीटी-43) के सामने।
यहां ठेके नहीं खुलेंगे इस बार...
सेक्टर-44 (500 मीटर) तक ही, सेक्टर-43, सेक्टर-35 की पूरी मार्केट, सेक्टर-22 (पिकाडली राउंड अबाउट से सामने की तरफ), सेक्टर-34, सेक्टर-20 की कंप्यूटर मार्केट, हल्लोमाजरा और रायपुर खुर्द में ठेके खोलने की परमिशन इस बार नहीं होगी।
ये रोड स्टेट हाईवे से होंगे मेजर डिस्ट्रिक्ट रोड:
शहर के सभी वी-1, वी-2 और वी-3 रोड़ को स्टेट हाईवे नोटिफाई किया था। पर इन रोड के 500 मीटर के दायरे में करीब 77 शराब के ठेके आ रहे थे जिसके चलते इनको अब मेजर डिस्ट्रिक्ट रोड के तौर पर नोटिफाई किया जाएगा।
दूसरे भी निकाल लेंगे ऐसा कोई तरीका, मैं फिर जाऊंगा सुप्रीम कोर्ट...
2012 में पंजाब एंड हरियाणा हाईकोर्ट में पंजाब और हरियाणा में हाईवे के साथ में खुले ठेके बंद करवाने के लिए सेक्टर-21 चंडीगढ़ के रहने वाले हरमन सिद्धू ने याचिका डाली थी। यहां से ऑर्डर हुए तो दोनों राज्य सुप्रीम कोर्ट में चले गए। वहां 2016 में इन राज्यों में ही नहीं बल्कि पूरे देश में नेशनल और स्टेट रोड के 500 मीटर के दायरे में ठेके खोलने पर पाबंदी लगा दी गई।
जो कोशिश की गई उसको फेल करने में मेरे होम टाउन ने ही पहला स्टेप लिया है। दूसरे राज्य और शहर चंडीगढ़ को देख रहे हैं कि वे स्टेट हाईवे की डिनोटिफिकेशन तो नहीं कर पाएंगे लेकिन जिस तरह से चंडीगढ़ में अफसरों ने इसको लेकर रास्ता निकाला वे भी कुछ न कुछ रास्ता निकाल लेंगे। मुझे दुख है लेकिन मैं दोबारा सुप्रीम कोर्ट तक जाऊंगा। - हरमन सिद्धू
hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva kas_Deva hin_Deva hin_Deva hin_Deva hin_Deva